ai4bharat/Pralekha huggingface dataset:
युवा व्यवहार आणि क्रीडा मंत्रालय
क्रीडा मंत्रालय ‘खेलो इंडिया’ योजनेंतर्गत आणि ‘एक भारत श्रेष्ठ भारत’ कार्यक्रमांतर्गत ग्रामीण आणि स्वदेशी/ आदिवासी खेळांना प्रोत्साहन देत आहे: किरेन रिजीजू
केंद्रीय युवा व्यवहार आणि क्रीडा मंत्रालय खेळाला चालना देण्यासाठी तसेच खेळांमध्ये नैपुण्य प्राप्त करण्यासाठी विविध योजना राबवत आहे:-
i. खेलो इंडिया योजना
ii. राष्ट्रीय क्रीडा संघांना मदत;
iii. आंतरराष्ट्रीय क्रीडा स्पर्धेतील विजेते आणि त्यांच्या प्रशिक्षकांना विशेष पुरस्कार;
iv. राष्ट्रीय क्रीडा पुरस्कार, गुणवंत क्रीडा व्यक्तींना निवृत्तीवेतन;
v. राष्ट्रीय क्रीडा विकास निधी; आणि
vi. भारतीय क्रीडा प्राधिकरणामार्फत क्रीडा प्रशिक्षण केंद्रांचे संचालन
मंत्रालय ‘खेलो इंडिया’ योजना आणि ‘एक भारत श्रेष्ठ भारत’ कार्यक्रमाच्या माध्यमातून ग्रामीण आणि स्वदेशी/आदिवासी खेळांनाही प्रोत्साहन देत आहे. ग्रामीण भागातील क्रीडापटूंना या योजनेचा लाभ होत आहे.
या योजनांचा तपशील सार्वजनिकरित्या आणि भारतीय क्रीडा प्राधिकरणाच्या संकेतस्थळावर उपलब्ध आहे.
क्रीडा मंत्रालय आणि भारतीय क्रीडा प्राधिकरणाकडून राबवण्यात येणाऱ्या योजनांमुळे खेळांमध्ये जनसहभाग वाढला आहे, भारतीय क्रीडापटूंची आंतरराष्ट्रीय पातळीवर कामगिरी सुधारली आहे, देशभरात आंतरराष्ट्रीय दर्जाच्या क्रीडा सुविधांची निर्मिती/अद्यतन होत आहे, गुणवान खेळाडूंना शोधून त्यांना प्रोत्साहन दिले जाते.
प्रकल्प प्रस्ताव जेंव्हा प्राप्त होतात तेंव्हा योजनेच्या निकषांनुसार त्यांची पूर्णता, तांत्रिक व्यवहार्यता आणि निधी उपलब्धतेनुसार मंजूरी दिली जाते.
केंद्रीय युवा व्यवहार आणि क्रीडा राज्यमंत्री  किरेन रिजीजू यांनी लोकसभेत लेखी उत्तरात ही माहिती दिली.
पंतप्रधान कार्यालय
पंतप्रधान आणि ऑस्ट्रेलियाचे माजी पंतप्रधान टोनी अबॉट यांची भेट
नवी दिल्ली, 20 नोव्हेंबर 2019
पंतप्रधान नरेंद्र मोदी यांनी आज ऑस्ट्रेलियाचे माजी पंतप्रधान टोनी अबॉट यांची भेट घेतली.
पंतप्रधानांनी ऑस्ट्रेलियाच्या पूर्व किनाऱ्यालगतच्या जंगलात लागलेल्या आगीतील जीवित आणि वित्त हानीबद्दल दुःख व्यक्त केले.
टोनी अबॉट यांचा भारत दौरा आणि गुरू नानक देवजी यांच्या प्रकाश पर्वाच्या 550व्या जयंतीनिमित्त त्यांनी सुवर्ण मंदिराला भेट दिल्याबद्दल पंतप्रधानांनी आनंद व्यक्त केला.
पंतप्रधान मोदी यांनी नोव्हेंबर 2014 मध्ये जी-20 शिखर परिषदेसाठी केलेल्या ऑस्ट्रेलिया दौऱ्याचे स्मरण केले आणि कॅनबेरा, सिडनी आणि मेलबार्न येथे झालेल्या द्विपक्षीय बैठकीचा उल्लेख केला. ऑस्ट्रेलियाच्या संसदेच्या संयुक्त अधिवेशनाला संबोधित केल्याचे त्यांनी स्मरण केले.
भारत–ऑस्ट्रेलिया संबंध मजबूत करण्यात टोनी अबॉट यांनी पार पाडलेल्या भूमिकेची त्यांनी प्रशंसा केली.
G.Chippalkatti/S.Kane/D.Rane
(Visitor Counter : 63
नौवहन मंत्रालय
चाबहार बंदराला भेट देण्यासाठी तसेच इराणच्या मंत्र्यांसमवेत द्विपक्षीय बैठकीत सहभागी होण्यासाठी केंद्रीय मंत्री सर्वानंद सोनोवाल यांचा इराण तसेच संयुक्त अरब अमिरातीचा दौरा
नवी दिल्ली, 18 ऑगस्ट 2022
केंद्रीय बंदरे, नौवहन आणि जलमार्ग तसेच आयुष विभागाचे मंत्री सर्वानंद सोनोवाल आज म्हणजे 18 ऑगस्ट 2022 पासून इराण तसेच संयुक्त अरब अमिराती या देशांच्या दौऱ्यावर आहेत. या दौऱ्यात केंद्रीय मंत्री इराण येथील चाबहारच्या शहीद बेहेश्ती बंदराला तसेच जेबेल अली बंदरासह संयुक्त अरब अमिरातीला देखील भेट देतील. चाबहार बंदर हा देशाचा पहिला परदेशी बंदर प्रकल्प आहे. चाबहार बंदर प्रकल्प हा भारतासाठी राष्ट्रीयदृष्ट्या महत्त्व असलेला प्रतिष्ठेचा प्रकल्प आहे.
जागतिक महामारीच्या संकटामुळे भारतातून इराणमध्ये आणि इराणकडून भारतामध्ये होणाऱ्या भेटींची संख्या कमी झाली होती. आता होत असलेला मंत्रीस्तरीय दौरा या दोन्ही देशांदरम्यान असलेले संबंध आणि सागरी सागरी संबंध अधिक मजबूत करेल. युरोप, रशिया आणि स्वतंत्र देशांच्या राष्ट्रकुल मंडळातील देश यांच्याशी भारतीय व्यापाराचा महत्त्वाचा मार्ग म्हणून चाबहार बंदराला असलेले महत्त्व देखील सोनोवाल यांच्या भेटीमुळे अधिक ठळकपणे होईल. या भेटीदरम्यान केंद्रीय मंत्री सोनोवाल, इराण सरकारमधील रस्ते आणि शहरी विकास तसेच आरोग्य आणि वैद्यकीय शिक्षण या विभागांच्या मंत्र्यांशी द्विपक्षीय चर्चा देखील करणार आहेत.
केंद्रीय मंत्र्यांच्या या भेटीदरम्यान, भारत सरकार आणि इस्लामिक रिपब्लिक ऑफ इराण सरकारदरम्यान दोन्ही देशांतील असंख्य सागरी प्रवासादरम्यान नाविकांच्या योग्यता प्रमाणपत्रांना परस्परांकडून मान्यता मिळण्याबाबतच्या सामंजस्य करारावर स्वाक्षऱ्या होतील अशी अपेक्षा आहे.
यावेळी केंद्रीय मंत्री तेहरान येथील स्वतंत्र देशांच्या राष्ट्रकुल मंडळातील देशांच्या राजदूतांची भेट घेतील. सर्वानंद सोनोवाल यावेळी संयुक्त अरब अमिरात येथील जेबेल विमानतळाला देखील भेट देतील. संयुक्त अरब अमिरातीमधील नौवहन तसेच मालवाहतूक कंपन्यांच्या गोलमेज परिषदेत देखील ते उपस्थित राहणार आहेत.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
पंतप्रधान कार्यालय
पंतप्रधानांकडून नवरात्रीच्या शुभेच्छा
नवी दिल्ली, 22 मार्च 2023
पंतप्रधान नरेंद्र मोदी यांनी नवरात्रीनिमित्त सर्वांना शुभेच्छा दिल्या आहेत.
पंतप्रधानांनी ट्विट केले;
“तुम्हा सर्वांना नवरात्रीच्या अनेक शुभेच्छा. श्रद्धेचे आणि भक्तीचे हे शुभ पर्व देशवासीयांच्या जीवनात सुख, संपत्ती आणि सौभाग्य घेऊन येईल.जय माता दी !”Jaydevi PS/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
विजयादशमी निमित्त पंतप्रधानांनी दिल्या देशवासियांना शुभेच्छा
नवी दिल्ली, 8 ऑक्टोबर 2019
विजयादशमीच्या पवित्र पर्वानिमित्त पंतप्रधान नरेंद्र मोदी यांनी देशवासियांना शुभेच्छा दिल्या आहेत.
पंतप्रधान म्हणाले, “विजयादशमीच्या पवित्र पर्वानिमित्त तुम्हा सर्वांना हार्दिक शुभेच्छा”
Narendra Modi✔@narendramodi
विजयादशमी के पावन पर्व पर आप सभी को हार्दिक शुभकामनाएं।
Greetings on the auspicious occasion of #VijayaDashami.
57.5K
7:11 AM - Oct 8, 2019
Twitter Ads info and privacy
14.5K people are talking about this
VRRK/SH
N.Sapre/S.Kane/D.Rane
(Visitor Counter : 59
पंतप्रधान कार्यालय
कोझिकोडे येथील “ग्लोबलाइझिंग इंडियन थॉट” या आंतरराष्ट्रीय परिषदेला पंतप्रधानांनी केले संबोधित
नवी दिल्ली, 16 जानेवारी 2020
भारतीय विचार चैतन्यमय आणि वैविध्यपूर्ण असल्याचे प्रतिपादन पंतप्रधान नरेंद्र मोदी यांनी केले आहे. ते आज आयआयएम कोझिकोडे येथे आयोजित “ग्लोबलाइझिंग इंडियन थॉट” या आंतरराष्ट्रीय परिषदेला व्हिडिओ कॉन्फरन्सिंगद्वारे संबोधित करत होते. स्वामी विवेकानंद यांच्या पुतळ्याचे अनावरणही पंतप्रधानांनी केले.
सलोखा आणि शांती यामुळे आपली संस्कृती बहरली आणि टिकून राहिली. शतकानुशतकांपासून आपल्या भूमीने जगाचे स्वागत केले आहे. वैविध्य असूनही समुदाय येथे शांततेत नांदले आहेत असे पंतप्रधानांनी सांगितले.
निसर्ग आणि पर्यावरणासोबत सलोखा हा देखील भारतीय विचारांच्या केंद्रस्थानी असून त्यासाठी आंतरराष्ट्रीय सौर आघाडीसारखी पावलं ही भारताने उचलली आहेत. जगातील एक तृतीयांश वाघ भारतात राहतात. भारतातील वन आच्छादित क्षेत्रातही वाढ होत असल्याचे त्यांनी सांगितले. स्त्रियांची प्रतिष्ठा जपण्यासाठी राजा राममोहन रॉय, ईश्वरचंद विद्यासागर, महात्मा फुले आणि सावित्रीबाई फुले यांनी केलेल्या कामांचा पंतप्रधानांनी उल्लेख केला. पाश्चिमात्य देशांनी स्त्रियांना मतदानाचा अधिकार देताना शतकानुशतक विलंब केला. भारतीय राज्यघटनेने मात्र पहिल्या दिवसापासूनच महिलांना मतदानाचा अधिकार दिला आहे. भारत हा विचारांच्या खुलेपणाचा आदर करणारा देश आहे. मतभिन्नता नैर्सगिक असून त्याचा आदर भारताने केला आहे. भारतीय विचाराने जगाला बरेच काही दिले असून आणखी योगदान देण्याची क्षमता त्यात आहे. जगाला भेडसावणाऱ्या आव्हानांवर मात करण्याची क्षमता त्यात आहे असे पंतप्रधानांनी सांगितले.
B.Gokhale/S.Kakade/P.Malandkar
(Visitor Counter : 126
अर्थ मंत्रालय
जीएसटी परिषदेच्या 46व्या बैठकीतील शिफारशी
वस्त्रोद्योग क्षेत्रातील विद्यमान जीएसटी दर 1 जानेवारी 2022 नंतर सुरू राहणार
नवी दिल्ली, 31 डिसेंबर 2021
केंद्रीय अर्थ आणि कॉर्पोरेट व्यवहारमंत्री निर्मला सीतारामन यांच्या अध्यक्षतेखाली आज नवी दिल्ली येथे जीएसटी परिषदेची 46वी बैठक झाली. जीएसटी परिषदेच्या 45व्या बैठकीत घेण्यात आलेला, वस्त्रोद्योग क्षेत्रातील जीएसटी दरात बदल करण्याचा निर्णय पुढे ढकलण्याची शिफारस जीएसटी परिषदेने केली आहे. त्यामुळे वस्त्रोद्योग क्षेत्रात सध्या लागू असलेले जीएसटी दर एक जानेवारी 2022 नंतर पुढे सुरू राहणार आहेत.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
संरक्षण मंत्रालय
स्वातंत्र्याचा अमृत महोत्सव' चा भाग म्हणून सीमा रस्ते संघटनाकडून वैद्यकीय शिबिरांचे आयोजन
नवी दिल्ली, 14 ऑगस्ट 2021
ठळक वैशिष्ट्ये :
- सीमावर्ती राज्ये आणि मित्र देशांमध्ये 75 वैद्यकीय शिबिरे आयोजित केली जात आहेत
- गरजूंची मोफत वैद्यकीय तपासणी आणि मोफत औषधे
- कोविड -19 बद्दल स्थानिकांमध्ये जागरूकता निर्माण करणे
- फेस मास्क आणि हँड सॅनिटायझर्सचे मोफत वितरण
सीमा रस्ते संघटना  भारताच्या स्वातंत्र्याच्या 75 व्या वर्धापनदिनानिमित्त ‘आझादी का अमृत महोत्सव’ चा भाग म्हणून सीमावर्ती राज्ये आणि मित्र देशांमध्ये 75 वैद्यकीय शिबिरे आयोजित करत आहे. जम्मू -काश्मीर, अरुणाचल प्रदेश, लडाख, उत्तराखंड, सिक्कीम, मिझोराम आणि त्रिपुरा तसेच भूतानमध्ये मोठ्या प्रमाणात शिबिरे आयोजित केली जात आहेत.
मोहिमेचा भाग म्हणून, बीआरओ दुर्गम आणि सीमावर्ती भागात राहणाऱ्या गरजू लोकांची मोफत वैद्यकीय तपासणी आणि मोफत औषधे पुरवत आहे. ही शिबिरे सीमा भागातील स्थानिक लोकांमध्ये कोविड -19 महामारीबाबत जागरुकता देखील निर्माण करत आहेत. लोकांना स्वच्छता, सामाजिक अंतर आणि मास्क घालण्याचे महत्त्व याबद्दल माहिती दिली जात आहे. उपक्रमाचा भाग म्हणून स्थानिकांना मोफत फेस मास्क आणि हँड सॅनिटायझरचे वाटप करण्यात आले.
N.Chitale/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 218
संरक्षण मंत्रालय
डेहराडून येथील स्टेशन कँटीन आणि ईसीएचएस पॉलीक्लिनिकला आरआरएम यांची भेट
केंद्रीय संरक्षण राज्यमंत्री अजय भट्ट यांनी आज 22 जुलै 2023 रोजी डेहराडून येथील स्टेशन कँटीन आणि ईसीएचएस पॉलीक्लिनिकला भेट देऊन उपस्थित लाभार्थ्यांशी संवाद साधला, तसेच उपाहारगृहातील सुविधांचा आढावा घेतला. ग्राहकांचे समाधान करण्यात वाढ करण्यासाठी तसेच विश्वसनीयता सुनिश्चित करण्यासाठी तंत्रज्ञानाचा वापर करून घेण्याच्या व्यवस्थापनाच्या प्रयत्नांची प्रशंसा करून ते म्हणाले की देशातील सर्वच कँटीन्सनी ग्राहक समाधान किऑस्क तसेच अॅक्सेस कंट्रोल सॉफ्टवेअर बसविण्यासारखे उपक्रम हाती घेतले पाहिजेत. अधिक उत्तम साहित्य व्यवस्थापन तसेच ग्राहकोपयोगी वस्तूंचे प्रदर्शन यांसाठी केलेल्या प्रयत्नांचे त्यांनी कौतुक केले.
केंद्रीय राज्यमंत्री अजय भट्ट यांनी ईसीएचएस पॉलीक्लिनिकला देखील भेट दिली. माजी सैनिकांसाठी तेथे उभारण्यात आलेले विश्रांतीगृह संकुल पाहून ते प्रभावित झाले. या संकुलात नैसर्गिक प्रकाशयोजना आणि वायुवीजन यांचा वापर करताना हरित इमारतीचे सगळे नियम पाळण्यात आले आहेत. दिव्यांग व्यक्तींसाठी केलेल्या विशेष रचनेमुळे या संकुलातील शौचालयांच्या स्वच्छतेसाठी तसेच जलसंवर्धनासाठी आधुनिक पद्धतींचा वापर सोपा झाला आहे.
या पॉलीक्लिनिकमधील दोन नोंदणी काउंटरमध्ये वाढ करून सहा काउंटरची व्यवस्था, ज्येष्ठ नागरिकांसाठी स्वतंत्र काउंटरची व्यवस्था तसेच विनाअडथळा ऑनलाईन नोंदणी आणि रेफरल यांची प्रशंसा करून आरआरएम म्हणाले की रुग्णांना सुविधा पुरविण्यासाठी केलेल्या अशा प्रयत्नांमुळे देशासाठी आपल्या आयुष्यातील मोलाचा काळ समर्पित केलेल्या सैनिकांच्या मनोधैर्यात वाढ होत असते.
आरआरएम यांनी रुग्ण सुविधेच्या सर्व मापदंडाची नोंदणी करणाऱ्या आणि निर्णय घेणाऱ्या अधिकाऱ्यांना रुग्णसुविधांमध्ये आणि यंत्रणांमध्ये सुधारणा करण्यासाठी महत्त्वाच्या सूचना देऊ शकणाऱ्या प्रतिसाद किऑस्कची देखील प्रशंसा केली. ते म्हणाले की असे उपक्रम, त्याचबरोबर वयस्कर रुग्णांना एमएच आणि पॉलीक्लिनिक यांच्या दरम्यान सतत स्थलांतर करण्याची गरज टाळू शकणाऱ्या एमएचसह एलएएन स्थापन करण्यासाठीचा प्रकल्प यांचे अनुकरण इतर स्टेशन्सनी देखील करायला हवे.
मंत्रिमंडळ
भारतीय विमानतळ प्राधिकरणाची जयपूर, गुवाहाटी आणि तिरुअनंतपुरम ही तीन विमानतळे सार्वजनिक खाजगी भागीदारी द्वारे भाडेतत्वावर देण्याच्या प्रस्तावाला केंद्रीय मंत्री मंडळाची मंजुरी
नवी दिल्ली, 19 ऑगस्ट 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्री मंडळाने, भारतीय विमानतळ प्राधिकरणाची  जयपूर, गुवाहाटी आणि तिरुअनंतपुरम ही तीन विमानतळे सार्वजनिक खाजगी भागीदारी  द्वारे भाडेतत्वावर देण्याच्या प्रस्तावाला आज मंजुरी दिली.
विमानतळ प्राधिकरणाने घेतलेल्या जागतिक स्पर्धात्मक बोलीमध्ये यशस्वी निविदाकार म्हणून घोषित झालेल्या मेसर्स अदानी एन्टरप्रायजेस लिमिटेडला क्रियान्वयन, व्यवस्थापन आणि विकासासाठी एएआय ची जयपूर, गुवाहाटी आणि तिरुअनंतपुरम ही तीन विमानतळे पन्नास वर्षांच्या कालावधीसाठी भाड्याने देण्यास केंद्रीय मंत्रिमंडळाने मान्यता दिली.
या प्रकल्पांमुळे सार्वजनिक क्षेत्रात आवश्यक गुंतवणूकीसोबतच सेवा वितरण, कौशल्य, उपक्रम आणि व्यावसायिकतेमध्ये कार्यक्षमता येईल.
पार्श्वभूमी:
सुमारे 10 वर्षांपूर्वी सरकारने क्रियान्वयन, व्यवस्थापन आणि विकासासाठी सार्वजनिक खाजगी भागीदारीवर दिल्ली आणि मुंबई येथील भारतीय विमानतळ प्राधिकरणाची विमानतळ भाड्याने दिली आहे.
या सार्वजनिक खाजगी भागीदारीच्या प्रयोगांमुळे जागतिक दर्जाची विमानतळ तयार करण्यात आणि विमानतळ प्रवाशांना कार्यक्षम व दर्जेदार सेवा प्रदान करण्यात मदत झाली असून एएआयला महसूल वाढविण्यात आणि उर्वरित देशातील विमानतळ आणि हवाई वाहतूक पायाभूत सुविधा विकसित करण्यावर भर देण्यात मदत झाली आहे. पीपीआयच्या भागीदारांकडून एएआयला प्राप्त झालेल्या महसूलमुळे एएआयने द्वितीय आणि तृतीय श्रेणी शहरांमध्ये पायाभूत सुविधा निर्माण करण्यास आणि त्यांच्या विमानतळाचा दर्जा सुधारून त्यांना आंतरराष्ट्रीय श्रेणीसुधारित करण्यास सक्षम केले. विमानतळ सेवा गुणवत्ता  च्या बाबतीत आंतरराष्ट्रीय विमानतळ परिषदे  द्वारे भारतातील पीपीपी विमानतळ संबंधित प्रवर्गामध्ये सातत्याने पहिल्या क्रमांकावर आहेत.
म्हणूनच, सार्वजनिक खाजगी भागीदारी मूल्यांकन समिती  च्या माध्यमातून पीपीपी अंतर्गत क्रियान्वयन, व्यवस्थापन आणि विकासासाठी एएआयची अधिक विमानतळ भाड्याने देण्याचा निर्णय सरकारने घेतला आहे. पीपीपीएसीच्या कार्यक्षेत्रांच्या अखत्यारीत नसलेल्या कोणत्याही मुद्यांवर निर्णय घेण्यासाठी सरकारने सचिवांच्या सक्षम गटाची  स्थापन केली आहे.
पीपीपीएसीने व्यवहाराची कागदपत्रे मंजूर केली. ईजीओएसच्या देखरेखीखाली आणि निर्देशानुसार ही निविदा प्रक्रिया पूर्ण केली गेली ज्यात नीती आयोग, व्यय विभाग आणि अर्थ मंत्रालयाच्या आर्थिक व्यवहार विभाग  च्या प्रतिनिधींचा समावेश होता.
भारतीय विमानतळ प्राधिकरणाने 14 डिसेंबर 2018 रोजी जागतिक स्पर्धात्मक बिडिंगद्वारे प्रस्तावासाठी विनंती जारी केली ज्यात प्रति प्रवासी फी बिडिंग मापदंड होते. तांत्रिक बोली प्रक्रिया 16 फेब्रुवारी 2019 रोजी खुली झाली आणि पात्र बोली धारकांसाठी आर्थिक बोली प्रक्रिया 25 फेब्रुवारी 2019/ 26 फेब्रुवारी 2019 ला खुली झाली. मेसर्स अदानी एन्टरप्रायजेस लिमिटेडने तिन्ही विमानतळांवर म्हणजेच जयपूर, गुवाहाटी आणि तिरुअनंतपुरम या तीन प्रवासी शुल्काची नोंद करुन सर्व बोली प्रक्रिया जिंकल्या आहेत.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
ऊर्जा आणि खाण क्षेत्रातील पायाभूत सुविधांच्या प्रगतीचा घेतला आढावा
नवी दिल्ली, 8 ऑगस्ट 2018
ऊर्जा, नवीकरणीय ऊर्जा, पेट्रोलियम आणि नैसर्गिक गॅस, कोळसा आणि खाण या महत्त्वाच्या पायाभूत क्षेत्रातील प्रगतीचा पंतप्रधान नरेंद्र मोदी यांनी आढावा घेतला. दोन तासांहून अधिक काळ चाललेल्या या बैठकीला नीती आयोग, पंतप्रधान कार्यालय आणि संबंधित मंत्रालयातील वरिष्ठ अधिकारी उपस्थित होते.
नीती आयोगाचे मुख्य कार्यकारी अधिकारी अमिताभ कांत यांनी सादरीकरण केले. देशात स्थापित विद्युत उत्पादन क्षमता वाढून ती 344 गिगावॅट वर पोहोचली असल्याचे यावेळी सांगण्यात आले. देशात ऊर्जा तुटवडा 2014 मध्ये 4 टक्क्यांहून अधिक होता. तो 2018 मध्ये 1 टक्क्यांपेक्षाही कमी राहिला आहे. पारेषण वाहिन्या, ट्रान्सफॉर्मर क्षमता आणि आंतरक्षेत्रीय पारेषण यात महत्त्वपूर्ण क्षमतावृद्धी झाली आहे. 'ऊर्जा मिळण्यात सुलभता' याबाबतच्या जागतिक बँकेच्या क्रमवारीत भारत आता 26 व्या स्थानी आहे. 2014 साली तो 99 व्या स्थानी होता. बैठकीत सौभाग्य योजनेंतर्गत घरगुती विद्युतीकरणाच्या प्रगतीचा आढावा घेण्यात आला. शहरी आणि ग्रामीण क्षेत्रात प्रत्येक ग्राहकापर्यंत संपर्क आणि वितरण पोहोचवण्यावर लक्ष केंद्रित करण्यात आले आहे. नूतन आणि नवीकरणीय ऊर्जा क्षेत्रात 2013-14 मधली 35.5 गिगावॅटची स्थापित क्षमता दुप्पट होऊन 2017-18 मध्ये तब्बल 70 गिगावॅट वर पोहोचली आहे. सौर ऊर्जा क्षेत्रात स्थापित क्षमता 2.6 गिगावॅटवरून वाढून 22 गिगावॅटवर पोहोचली आहे. वर्ष 2022 पर्यंत 175 गिगावॅट नवीकरणीय ऊर्जा क्षमतेचे पंतप्रधानांचे उद्दिष्ट भारत सहज पूर्ण करू शकेल असा विश्वास अधिकाऱ्यांनी या बैठकीत व्यक्त केला.
सौर ऊर्जा क्षमतेत झालेल्या वाढीचा फायदा शेतकऱ्यांपर्यंत पोहोचण्यासाठी योग्य पाऊले उचलण्यात यावी असे आवाहन पंतप्रधानांनी अधिकाऱ्यांना केले. सौर पंप आणि ग्राहकांना अनुकूल स्वयंपाकाची सौर साधने यासाठीही काम करण्यास पंतप्रधानांनी सांगितले. पेट्रोलियम आणि नैसर्गिक गॅस क्षेत्रात चालू आर्थिक वर्षात प्रधानमंत्री उज्ज्वला योजनेअंतर्गत निश्चित उद्दीष्टे सहज साध्य होतील असे बेठकीत सांगण्यात आले. कोळसा क्षेत्रात उत्पादन क्षमतेत वाढ करण्यावर लक्ष केंद्रीत करण्याबाबत बैठकीत चर्चा झाली.
B.Gokhale/S.Kakade/P.Malandkar
(Visitor Counter : 67
पंतप्रधान कार्यालय
किनौर येथील भूस्खलनाच्या घटनांबाबत पंतप्रधानांनी हिमाचल प्रदेशच्या मुख्यमंत्र्यांशी साधला संवाद
नवी दिल्ली, 11 ऑगस्ट 2021
पंतप्रधान नरेंद्र मोदी यांनी किन्नौर येथे झालेल्या भूस्खलनाच्या घटनांबद्दल हिमाचल प्रदेशचे मुख्यमंत्री जयराम ठाकूर यांच्याशी संवाद साधला. सध्या सुरु असलेल्या बचावकार्यात सर्व आवश्यक ते सहकार्य देण्याचे आश्वासन पंतप्रधानांनी यावेळी दिले.
पंतप्रधान कार्यालयाकडून जारी करण्यात आलेल्या ट्विट संदेशात म्हटले आहे,
"PM @narendramodi
यांनी हिमाचल प्रदेशचे मुख्यमंत्री @jairamthakurbjp यांच्याशी किनौर येथील भूस्खलनाबाबत संवाद साधला. सध्या सुरू असलेल्या बचावकार्यात आवश्यक ते सर्व सहकार्य देण्याचे आश्वासन त्यांनी यावेळी दिले."
S.Tupe/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
राष्ट्रकुल क्रीडा स्पर्धा 2022 मध्ये सुवर्णपदक जिंकल्याबद्दल भारोत्तोलक अचिंता शेउली याचे पंतप्रधानांनी केले अभिनंदन
बर्मिंगहॅम येथे सुरू असलेल्या राष्ट्रकुल क्रीडा स्पर्धा 2022 मध्ये सुवर्णपदक जिंकल्याबद्दल भारोत्तोलक अचिंता शेउली याचे पंतप्रधान नरेंद्र मोदी यांनी अभिनंदन केले आहे. राष्ट्रकुल क्रीडा स्पर्धांसाठी भारतीय चमू रवाना होण्यापूर्वी अलीकडेच अचिंता शिउली याच्याशी साधलेला संवाद देखील मोदी यांनी सामायिक केला आहे.
एका ट्विटमध्ये पंतप्रधान म्हणाले;
''राष्ट्रकुल क्रीडा स्पर्धांमध्ये प्रतिभावान अचिंता शिऊलीने सुवर्णपदक जिंकले याबद्दल आनंद झाला. तो त्याच्या शांत स्वभावासाठी आणि चिकाटीसाठी ओळखला जातो. या विशेष कामगिरीसाठी त्याने खूप मेहनत घेतली आहे.त्याच्या पुढील वाटचालीसाठी माझ्याकडून त्याला शुभेच्छा.''
" आपला चमू राष्ट्रकुल स्पर्धेसाठी रवाना होण्यापूर्वी मी अचिंता शेउली याच्याशी संवाद साधला होता.त्याला त्याच्या आई आणि भावाकडून मिळालेल्या पाठिंब्याविषयी आम्ही चर्चा केली होती.मला आशा आहे की , त्याने आता पदक जिंकले आहे, त्याला आता चित्रपट पाहण्यासाठी वेळ मिळेल''
माहिती आणि प्रसारण मंत्रालय
चक्रीवादळ "बिपरजॉय" चे वार्तांकन करणाऱ्या माध्यम कर्मचाऱ्यांच्या सुरक्षेबाबत दखल घेत माहिती आणि प्रसारण मंत्रालयाने जार केली मार्गदर्शकतत्वे
तैनात कर्मचार्यांच्या सुरक्षेशी तडजोड करू नये, चोख खबरदारी घ्यावी, असे माध्यम संस्थांना मंत्रालयाचे आवाहन
'बिपरजॉय' चक्रीवादळाच्या पार्श्वभूमीवर वार्तांकन करणाऱ्या विविध माध्यम संस्थांचे पत्रकार, छायाचित्रकार विशेषत: खाजगी वाहिन्यांच्या माध्यमकर्मींच्या सुरक्षेबद्दल माहिती आणि प्रसारण मंत्रालयाने गंभीर दखल घेतली आहे. चक्रीवादळाच्या वार्तांकनासाठी सर्व वाहिन्यांद्वारे नियुक्त कर्मचाऱ्यांबाबत आज मार्गदर्शक सूचना जारी केल्या आहेत.
प्रत्यक्ष घटनास्थळावर चक्रीवादळाबाबत वार्तांकन करणाऱ्या विविध वाहिन्यांच्या या पत्रकार, छायाचित्रकार आणि इतर कर्मचाऱ्यांच्या सुरक्षिततेबाबत गंभीर धोका निर्माण होऊ शकतो, तसेच त्यांच्या जिवितालाही धोका निर्माण होऊ शकतो अशी चिंता मंत्रालयाने व्यक्त केली आहे.
ज्या भागात या वादळाचा जास्त परिणाम होऊ शकतो अशा ठिकाणी कर्मचाऱ्यांची नियुक्ती करण्याच्या बाबतीत सावधगिरी बाळगावी तसेच काळजी घ्यावी अशा स्पष्ट सूचना मंत्रालयाने माध्यम संस्थांना केल्या आहे. कोणत्याही परिस्थितीत संस्थांनी संबंधित भागातील वार्तांकन करणाऱ्या कर्मचाऱ्यांच्या नियुक्तीबाबतचा निर्णय त्यांच्या सुरक्षेशी तडजोड करून घेऊ नये तसेच स्थानिक प्रशासनाने जारी केलेल्या खबरदारीच्या उपायासंबंधीच्या सूचनांचे पालन करुनच माध्यमकर्मी तैनात करावेत, असे मंत्रालयाने स्पष्ट केले आहे.
नजीकच्या भविष्यकाळात बिपरजॉय हे चक्रीवादळ भारताच्या पश्चिम किनारपट्टीवर धडकेल यामुळे विविध प्रकारचे नुकसान संभवू शकते. राज्य सरकारांसह केंद्र सरकार, या वादळाचा परिणाम सौम्य करण्याच्या दृष्टीने संपूर्णपणे प्रयत्न करत आहे, असा विश्वास मंत्रालयाने दिला आहे.
पंतप्रधान कार्यालय
पंतप्रधानांच्या हस्ते खासदारांसाठीच्या बहुमजली सदनिकांचे उद्घाटन
17 व्या लोकसभेने याआधीही अनेक ऐतिहासिक निर्णय घेतले आहेत
नवी दिल्ली , 23 नोव्हेंबर 2020
पंतप्रधान नरेंद्र मोदी यांनी आज व्हिडिओ कॉन्फरन्सद्वारे खासदारांसाठीच्या बहुमजली सदनिकांचे उद्घाटन केले. या सदनिका दिल्लीतील डॉ बी डी मार्गावर आहेत. 76 सदनिका बांधण्यासाठी 80 वर्षाहून अधिक जुन्या आठ बंगल्यांचा पुनर्विकास करण्यात आला आहे.
याप्रसंगी पंतप्रधान म्हणाले की, खासदारांसाठीच्या या बहुमजली सदनिकांमध्ये हरित इमारतीच्या नियमांचे पालन करण्यात आले आहे. या नवीन सदनिकांमुळे सर्व रहिवासी व खासदार सुरक्षित राहतील अशी आशा त्यांनी व्यक्त केली. त्यांनी सांगितले, खासदारांचे निवास स्थान हा दीर्घकालीन प्रश्न होता परंतु आता त्याचे निराकरण झाले आहे. ते म्हणाले की दशकांपासून प्रलंबित असलेल्या जुन्या अडचणींना टाळून त्या सुटत नाहीत तर त्यांचे निराकरण शोधावे लागते. दिल्लीतील अशा अनेक प्रकल्पांची त्यांनी यादी वाचली जे बऱ्याच वर्षांपासून अपूर्ण होते ज्यांना या सरकारने हाती घेतले आणि नियोजित वेळेपूर्वीच पूर्ण केले. ते म्हणाले, पंतप्रधान अटलबिहारी वाजपेयी यांच्या काळात आंबेडकर राष्ट्रीय स्मारकाची चर्चा सुरू झाली होती, 23 वर्षांच्या प्रदीर्घ प्रतीक्षेनंतर या सरकारने हे स्मारक उभारले आहे. ते म्हणाले, बऱ्याच दिवसांपासून प्रलंबित असलेली केंद्रीय माहिती आयोगाची नवीन इमारत, इंडिया गेटजवळील युद्ध स्मारक आणि राष्ट्रीय पोलिस स्मारक या सरकारने उभारले आहे.
सर्व खासदारांनी संसदेच्या उत्पादन आणि प्रक्रिया या दोन्ही गोष्टींची काळजी घेतली आहे आणि या दिशेने एक नवीन उंची गाठली पाहिजे, असे पंतप्रधानांनी नमूद केले. त्यांनी यावेळी लोकसभा अध्यक्षांचे त्यांच्या कार्यक्षम कार्यपद्धतीसाठी कौतुक केले. नवीन नियम आणि अनेक सावधगिरीच्या उपायांसह, साथीच्या रोगाच्या काळातही संसदेचे कामकाज सुरू राहिल्याबद्दल त्यांनी आनंद व्यक्त केला. ते म्हणाले की, पावसाळी अधिवेशनात सुरळीत कामकाज सुनिश्चित करण्यासाठी दोन्ही सभागृहांनी संपूर्ण आठवडा काम केले.
ते म्हणाले की, युवकांसाठी 16-18 वर्ष हे वय अत्यंत महत्वाचे आहे, आम्ही 2019 च्या निवडणुकीबरोबरच 16 व्या लोकसभेची मुदत पूर्ण केली आहे आणि देशाच्या प्रगती व विकासासाठी हा काळ ऐतिहासिकदृष्ट्या महत्त्वपूर्ण ठरला आहे. ते पुढे म्हणाले की, 2019 मध्येच 17 व्या लोकसभेचा कार्यकाळ सुरु झाला आहे आणि या काळात या लोकसभेने काही ऐतिहासिक निर्णय घेतले आहेत. पुढची  लोकसभा देखील देशाला नव्या दशकात पुढे घेऊन जाण्यासाठी महत्त्वपूर्ण भूमिका बजावेल असा, विश्वास त्यांनी यावेळी व्यक्त केला.
U.Ujgare/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 199.01 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 7.28 कोटींपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,99,01,83,135
|
|
BALANCE AVAILABLE
|
|
7,28,59,680
आतापर्यंत भारत सरकारने राज्य/केंद्रशासित प्रदेशांना लसीच्या 199.01 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 7.28 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
PIB Headquarters
विदर्भातील आर्थिकदृष्ट्या दुर्बल शेतकऱ्यांना मिळाला पीएम किसान योजनेचा पहिला हप्ता
मुंबई, 15 एप्रिल 2020
केंद्र सरकारने लॉकडाउन संदर्भात जारी केलेल्या नव्या मार्गदर्शक तत्वांनुसार शेती आणि पूरक कामांना लॉकडाऊनमधून सूट देण्यात आली आहे. त्यामुळे ग्रामीण भागातील शेतीविषयक सर्व कामे मोठ्या प्रमाणावर होण्याची अपेक्षा आहे.
लॉकडाऊनच्या पार्श्वभूमीवर शेतकऱ्यांना मदत करण्याच्या उद्देशाने प्रधान मंत्री किसान सन्मान निधी योजनेच्या पहिल्या हप्त्याचे थेट हस्तांतरण एप्रिल महिन्याच्या सुरुवातीलाच शेतकऱ्यांच्या खात्यात करण्याची घोषणा केंद्रीय अर्थमंत्री निर्मला सीतारामन यांनी केली.
पी.एम. किसान योजना छोट्या आणि गरीब शेतकऱ्यांना प्रत्येक हंगामात येणाऱ्या उत्पन्नाचा अंदाज घेऊन त्यानुसार पिकांच्या उत्तम वाढीसाठी तसेच योग्य उत्पादनासाठी आर्थिक मदत देते. या योजनेद्वारे प्रत्येक लाभार्थ्याच्या खात्यात एका वर्षाला 2000 हजार रुपयांचे तीन हप्ते, असे एकूण सहा हजार रुपये थेट हस्तांतरित केले जातात.
केंद्र सरकारने आतापर्यंत 7.47 कोटी छोट्या आणि गरीब शेतकऱ्यांच्या खात्यात 14,946 कोटी रुपये हस्तांतरित केले आहेत.
या लॉकडाऊनच्या काळात आपल्या खात्यातही नुकताच 2000 रुपयांचा पहिला हप्ता जमा करण्यात आल्याचे महाराष्ट्रातील अकोला जिल्ह्यातील अकोट गावच्या गरीब शेतकऱ्याने सांगितले.
S.Tupe/S.Chitnis/P.Malandkar
(Visitor Counter : 87